Florencija buvo XV a. Italijos renesanso kultūros centras. Santa Maria del Fiore katedros kupolas, suprojektuotas Filipo Bruneleskio − vienas renesanso kultūros simbolių
**Kvatročentas** (it. *quattrocento*, liet. „keturi šimtai") – Italijos meno periodizacijoje laikotarpis tarp 1400 ir 1500 m. Tiksliau, tarp 1401 m. kada Florencijoje buvo paskelbtas konkursas Šv. Jono baptisterijos durims sukurti, ir 1503 m. kada Romoje popiežiumi išrinktas Julijus II. Europos meno periodizacijoje kvatročentas apytiksliai atitinka ankstyvojo Italijos renesanso laikotarpį (kuris prasidėjo 1400 m. ir baigėsi apie 1490 m.).

XV a. Italijoje kūrė menininkai, kurie vėliau Europos meno istorijoje įvardijami vienais žymiausių ir reikšmingiausių kūrėjų. Šio laikotarpio Italijos kultūriniu ir meno centru buvo Florencija, todėl daugelis kūrėjų buvo florentiečiai (kitu vertinimu, Florencija buvo centru todėl, kad vieni iškiliausių asmenybių esą sutapimo dėka gimė Florencijoje ar netoli jos). Florencija taip pat buvo vienu Europos finansinių, ekonominių ir prekybinių centrų. Tuo metu Europoje turtingiausia gimine laikytos Florencijos bankininkų Medičių giminės kultūros rėmimas laikomas vienu esminių veiksnių, leidusių suklestėti menams centrinėje Italijoje. Šiuo laikotarpiu grupė sukurtų meno kūrinių yra vieni iš geriausiai žinomų Vakarų kultūroje.

Išskirtinėmis šio laikotarpio asmenybėmis minimi: architektai Filipas Bruneleskis ir Leonas Batista Albertis, auksakalys Gibertis, skulptoriai Donatelas ir Andrea del Verokjas, tapytojai Mazačas, Fra Andželikas, Pjeras dela Frančeska, Fra Filipas Lipis, Paolas Učelas, Andrea Mantenja, Domenikas Girlandajas, Sandras Botičelis, Antonelas da Mesina, Džovanis Belinis, Perudžinas.

Leonardas da Vinčis laikomas pirmuoju iš naujojo amžiaus činkvečento menininkų, ankstyviausi jo darbai (pvz. „Geroji naujiena") laikomi dar atliktais kvatročento dvasioje.

Menininkai
----------

Reikšmingiausių laikotarpio kūrėjų sąrašas abėcėlės tvarka, vardai pateikti italų kalba:

|  |  |  |
| --- | --- | --- |
| * Leon Battista Alberti
* Fra Angelico
* Domenico di Bartolo
* Jacopo Bellini
* Gentile Bellini
* Giovanni Bellini
* Sandro Botticelli
* Donato Bramante
* Filippo Brunelleschi
* Vittore Carpaccio
* Andrea del Castagno
* Cima da Conegliano
* Francesco del Cossa
* Carlo Crivelli
* Donatello
* Gentile da Fabriano
* Melozzo da Forlì
* Piero della Francesca
* Lorenzo Ghiberti
 | * Bertoldo di Giovanni
* Francesco di Giorgio
* Domenico Ghirlandaio
* Benozzo Gozzoli
* Luciano Laurana
* Fra Filippo Lippi
* Filippino Lippi
* Andrea Mantegna
* Masaccio
* Masolino
* Antonello da Messina
* Michelozzo
* Lorenzo Monaco
* Giovanni di Paolo
* Pietro Perugino
* Pinturicchio
* Pisanello
* Antonio del Pollaiuolo
* Jacopo della Quercia
 | * Andrea della Robbia
* Luca della Robbia
* Ercole de’ Roberti
* Antoniazzo Romano
* Cosimo Rosselli
* Antonio Rossellino
* Bernardo Rossellino
* Il Sassetta
* Desiderio da Settignano
* Luca Signorelli
* Francesco Squarcione
* Cosimo Tura
* Paolo Uccello
* Vecchietta
* Domenico Veneziano
* Andrea del Verrocchio
* Leonardo da Vinci
* Alvise Vivarini
* Antonio Vivarini
 |

Darbų galerija
--------------

Kai kurie iš plačiai žinomų italų kvatročento menininkų kūrinių:

* „Mokesčių pinigai" (aut. Mazačas) „Mokesčių pinigai" (aut. Mazačas)
* „Dovydas" (aut. Donatelas) „Dovydas" (aut. Donatelas)
* „Geroji naujiena" (aut. Fra Andželikas) „Geroji naujiena" (aut. Fra Andželikas)
* „Urbino hercogų portretas" (aut. Pjeras dela Frančeska) „Urbino hercogų portretas" (aut. Pjeras dela Frančeska)
* „Veneros gimimas" (aut. Sandras Botičelis) „Veneros gimimas" (aut. Sandras Botičelis)
* „Raktų įteikimas" (aut. Perudžinas) „Raktų įteikimas" (aut. Perudžinas)
* „Miręs Kristus" (aut. Mantenja) „Miręs Kristus" (aut. Mantenja)

Nuorodos
--------

1. ↑  Encyclopaedia Britannica